ai4bharat/Pralekha huggingface dataset:
ധനകാര്യ മന്ത്രാലയം
ഭീം-യു.പി.ഐ. ഭൂട്ടാനിലും
ന്യൂഡൽഹി , ജൂലൈ 13,2021
വിർച്വൽ ആയി സംഘടിപ്പിച്ച ചടങ്ങിൽ വച്ച് കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി. നിർമ്മല സീതാരാമനും ഭൂട്ടാൻ ധനമന്ത്രി ല്യോൻപോ നംഗെ ഷേറിംഗും സംയുക്തമായി ഭൂട്ടാനിലെ ഭീം-യുപിഐ സേവനങ്ങൾക്ക് തുടക്കം കുറിച്ചു.
അയൽ രാജ്യങ്ങൾക്ക് പ്രഥമ പരിഗണന എന്ന ഇന്ത്യയുടെ നയപ്രകാരമാണ് ഭൂട്ടാനിൽ സേവനങ്ങൾ ആരംഭിച്ചതെന്ന് ചടങ്ങിൽ സംസാരിക്കവെ ശ്രീമതി.സീതാരാമൻ പറഞ്ഞു. കഴിഞ്ഞ 5 വർഷത്തിനിടയിൽ 100 ദശലക്ഷത്തിലധികം യുപിഐ ക്യുആർ  സേവനങ്ങൾ സൃഷ്ടിച്ച BHIM–UPI, കോവിഡ് -19 മഹാമാരിക്കാലത്ത് ഇന്ത്യയിലെ ഡിജിറ്റൽ ഇടപാടുകൾക്ക് നേട്ടമായെന്നും, 2020-21ൽ 41 ലക്ഷം കോടി രൂപ മൂല്യമുള്ള 22 ബില്യൺ ഇടപാടുകൾ BHIM–UPI കൈകാര്യം ചെയ്തെന്നും ധനമന്ത്രി പറഞ്ഞു.
ബഹുമാനപ്പെട്ട പ്രധാനമന്ത്രിയുടെ 2019 ലെ ഭൂട്ടാൻ സന്ദർശന വേളയിൽ ഇരു രാജ്യങ്ങളും ചേർന്നെടുത്ത തീരുമാനമാണ് ഇതോടെ പ്രാവർത്തികമായത്. സന്ദർശനത്തെത്തുടർന്നാണ് ഇന്ത്യയും ഭൂട്ടാനും പരസ്പരം റുപെ കാർഡുകൾ സ്വീകരിക്കാൻ തീരുമാനിച്ചത്. രണ്ടു ഘട്ടമായി തീരുമാനം പൂർണ്ണമായും നടപ്പിലാകും. ആദ്യ ഘട്ടമായി ഭൂട്ടാനിൽ ഇന്ത്യൻ റുപെ കാർഡുകളും രണ്ടാം ഘട്ടത്തിൽ തിരിച്ചും സ്വീകരിക്കാനാണ് പദ്ധതി.
ഭൂട്ടാനിൽ BHIM–UPI സമാരംഭിക്കുന്നതോടെ, ഇരു രാജ്യങ്ങളുടെയും പേയ്മെന്റ് അടിസ്ഥാനസൗകര്യങ്ങൾ പരിധികളില്ലാത്ത വിധം പരസ്പര ബന്ധിതമാകും. ഓരോ വർഷവും ഭൂട്ടാൻ സന്ദർശിക്കുന്ന ധാരാളം ഇന്ത്യൻ വിനോദ സഞ്ചാരികൾക്കും വ്യാപാരികൾക്കും ഇത് ഗുണം ചെയ്യും. ഒരു സ്പർശനത്തിലൂടെയുള്ള പണരഹിത ഇടപാടുകൾ ജീവിതവും യാത്രകളും സുഗമമാക്കും.
ക്യുആർ വിന്യാസത്തിനായി യുപിഐ മാനദണ്ഡങ്ങൾ സ്വീകരിക്കുന്ന ആദ്യ വിദേശ രാജ്യമാണ് ഭൂട്ടാൻ. BHIM ആപ്പ് വഴി മൊബൈൽ അധിഷ്ഠിത പേയ്മെന്റുകൾ സ്വീകരിക്കുന്ന നമ്മുടെ ആദ്യ അയൽ രാജ്യം
IE/SKY
(Visitor Counter : 223
രാഷ്ട്രപതിയുടെ കാര്യാലയം
ആദരാഞ്ജലികള് അര്പ്പിച്ചു
മുന്രാഷ്ട്രപതി ശ്രീ ആര്.വെങ്കിട്ടരാമന്റെ ജന്മവാര്ഷികത്തോടനുബന്ധിച്ച് രാഷ്ട്രപതി ശ്രീ രാംനാഥ് കോവിന്ദ് അദ്ദേഹത്തിന് ആദരാഞ്ജലി അര്പ്പിച്ചു. രാഷ്ട്രപതി ഭവനിലുള്ള അദ്ദേഹത്തിന്റെ ഛായാചിത്രത്തില് ശ്രീ രാംനാഥ് കോവിന്ദ് പുഷ്പാര്ച്ചന നടത്തി. രാഷ്ട്രപതി ഭവനിലെ ജീവനക്കാര് ചടങ്ങില് പങ്കെടുത്തു.
(IE/AB
പ്രധാനമന്ത്രിയുടെ ഓഫീസ്
ദേശീയ ശാസ്ത്ര ദിനത്തിൽ പ്രധാനമന്ത്രി ശാസ്ത്രജ്ഞർക്ക് ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ദേശീയ ശാസ്ത്ര ദിനത്തിൽ, ശാസ്ത്രജ്ഞർക്ക് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു :
"എല്ലാ ശാസ്ത്രജ്ഞർക്കും ശാസ്ത്ര പ്രേമികൾക്കും ദേശീയ ശാസ്ത്ര ദിന ആശംസകൾ. നമ്മുടെ കൂട്ടായ ശാസ്ത്രീയ ഉത്തരവാദിത്തം നിറവേറ്റുന്നതിനും മനുഷ്യ പുരോഗതിക്കായി ശാസ്ത്രത്തിന്റെ ശക്തി പ്രയോജനപ്പെടുത്തുന്നതിനുമുള്ള പ്രതിബദ്ധത നമുക്ക് വീണ്ടും ഉറപ്പിക്കാം.
ഇന്നലെ മൻ കി ബാത്തിൽ ഞാൻ പറഞ്ഞത് ഇതാ:
PIB Headquarters
റെയില്വേയുടെ യോഗാ ദിനാചരണം
 അന്താരാഷ്ട്ര യോഗാ ദിനം ആചരിക്കും. തിരുവനന്തപുരത്തുള്ള തമ്പാനൂരിലുള്ള റെയില്വേ കല്യാണമണ്ഡപത്തില് രാവിലെ 11 മണി മുതല് യോഗാ ഡെമോണ്സ്ട്രേഷനും യോഗാ ക്ലാസും ഉണ്ടായിരിക്കും. തിരുവനന്തപുരത്തെ ശിവാനന്ദ യോഗാ വേദാന്ത കേന്ദ്രയുടെ സഹായത്തോടെയാണ് പരിപാടി സംഘടിപ്പിച്ചിട്ടുള്ളത്.
പ്രധാനമന്ത്രിയുടെ ഓഫീസ്
മുൻ കേന്ദ്രമന്ത്രി മണിക്റാവു ഗാവിറ്റിന്റെ നിര്യാണത്തിൽ പ്രധാനമന്ത്രി അനുശോചിച്ചു
മുൻ കേന്ദ്രമന്ത്രി ശ്രീ മണിക്റാവു ഗാവിറ്റിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖവും ദുഃഖവും രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"മുൻ കേന്ദ്രമന്ത്രി ശ്രീ മണിക്റാവു ഗവിത് ജിയുടെ നിര്യാണത്തിൽ ദുഖമുണ്ട്. ഏറ്റവും പരിചയസമ്പന്നനായ പാർലമെന്റേറിയൻമാരിൽ ഒരാളായിരുന്നു അദ്ദേഹം, ആദിവാസി സമൂഹങ്ങളുടെ ശാക്തീകരണത്തിനായി അദ്ദേഹം നിരവധി ശ്രമങ്ങൾ നടത്തി. അദ്ദേഹത്തിന്റെ കുടുംബത്തെയും അനുഭാവികളെയും അനുശോചനം അറിയിക്കുന്നു. ഓം ശാന്തി:പ്രധാനമന്ത്രി നരേന്ദ്ര മോദി."
--ND--
Saddened by the passing away of former Union Minister Shri Manikrao Gavit Ji. He was one of the most experienced Parliamentarians and he made many efforts for the empowerment of tribal communities. Condolences to his family and supporters. Om Shanti: PM @narendramodi
— PMO India  September 17, 2022
माजी केंद्रीय मंत्री श्री माणिकराव गावित यांच्या निधनाने दु:ख झाले. ते सर्वात अनुभवी संसदपटूंपैकी एक होते आणि त्यांनी आदिवासी समुदायाच्या सक्षमीकरणासाठी अनेक प्रयत्न केले. त्यांच्या कुटुंबियांच्या आणि समर्थकांच्या प्रति सहवेदना. ओम शांती: PM @narendramodi
— PMO India  September 17, 2022
(
പ്രധാനമന്ത്രിയുടെ ഓഫീസ്
പ്രഥമ ഇന്ത്യന് പ്രധാനമന്ത്രി പണ്ഡിറ്റ് ജവഹര്ലാല് നെഹ്റുവിന് പ്രധാനമന്ത്രി ശ്രദ്ധാഞ്ജലി അര്പ്പിച്ചു
ഇന്ത്യയുടെ ആദ്യ പ്രധാനമന്ത്രി പണ്ഡിറ്റ് ജവഹര്ലാല് നെഹ്റുവിന്റെ ജന്മവാര്ഷിക ദിനത്തില് പ്രധാനമന്ത്രി ശ്രീ. നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അര്പ്പിച്ചു.
'നമ്മുടെ ആദ്യ പ്രധാനമന്ത്രി പണ്ഡിറ്റ് ജവഹര്ലാല് നെഹ്റുവിനെ അദ്ദേഹത്തിന്റെ ജന്മവാര്ഷിക ദിനത്തില് ഓര്മ്മിക്കുന്നു. നമ്മുടെ സ്വാതന്ത്ര്യസമരത്തിലും, പ്രധാനമന്ത്രിയായിരുന്ന കാലയളവിലുമുള്ള അദ്ദേഹത്തിന്റെ സംഭാവനകളെ നാം അനുസ്മരിക്കുന്നു,'' പ്രധാനമന്ത്രി പറഞ്ഞു.
(ND MRD - 838
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 17.11.2020
ഇതുവരെ:
കഴിഞ്ഞ 24 മണിക്കൂറിനിടെ 29,163 പേര്ക്കാണ് കോവിഡ് സ്ഥിരീകരിച്ചത്
രാജ്യത്ത് പ്രതിദിന രോഗമുക്തരുടെ എണ്ണം ദിവസേനയുള്ള രോഗബാധിതരേക്കാള് കൂടുതലാകുന്ന പ്രവണതയും തുടരുന്നു. കഴിഞ്ഞ 24 മണിക്കൂറിനിടെ 40,791 പേരാണ് കോവിഡ് രോഗമുക്തരായത്.
രാജ്യത്തെ ആകെ രോഗമുക്തര് 82,90,370 ആണ്.
രോഗമുക്തി നിരക്ക് 93.42 ശതമാനമായി ഉയര്ന്നു.
ഇതുവരെ നടത്തിയ ആകെ പരിശോധനകള് 12,65,42,907 ആണ്.
#Unite2FightCorona
#IndiaFightsCorona
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
കോവിഡ് 19: തുടര്ച്ചയായ രണ്ടാം ദിവസവും രാജ്യത്ത് പ്രതിദിന രോഗികള് മുപ്പതിനായിരത്തോളം: കഴിഞ്ഞ രണ്ട് ദിവസമായി രാജ്യത്ത് പ്രതിദിനം ഏകദേശം 30,000 പേര്ക്കാണ് കോവിഡ് 19 സ്ഥിരീകരിക്കുന്നത്. കഴിഞ്ഞ 24 മണിക്കൂറിനിടെ 29,163 പേര്ക്കാണ് കോവിഡ് സ്ഥിരീകരിച്ചത്. കഴിഞ്ഞ പത്ത് ദിവസമായി പ്രതിദിനം 50,000 ല് താഴെപ്പേര്ക്കാണ് പുതുതായി രോഗം സ്ഥിരീകരിക്കുന്നത്.
വിശദാംശങ്ങള്ക്ക്: https://pib.gov.in/PressReleasePage.aspx?PRID=1673386
ഡബ്യുഎച്ച്ഒ എക്സിക്യൂട്ടീവ് ബോര്ഡിന്റെ 147-ാമത് സെഷന് ഡോ. ഹര്ഷ് വര്ദ്ധന് അധ്യക്ഷത വഹിച്ചു.
വിശദാംശങ്ങള്ക്ക്: https://pib.gov.in/PressReleasePage.aspx?PRID=1673393
വോക്കൽ ഫോർ ലോക്കലിനായുള്ള പ്രധാനമന്ത്രിയുടെ ആഹ്വാനം ആത്മീയാചാര്യന്മാർ ഏറ്റെടുത്തു: വോക്കൽ ഫോർ ലോക്കൽ'  സന്ദേശത്തിന് പരമാവധി പ്രചാരണം നൽകണമെന്ന പ്രധാനമന്ത്രി ശ്രീ നരേന്ദ്ര മോദിയുടെ ആഹ്വാനത്തിന് രാജ്യത്തെ പ്രമുഖ ആത്മീയാചാര്യന്മാരുടെ മികച്ച പിന്തുണ. പ്രധാനമന്ത്രിയുടെ ആഹ്വാനത്തെ 'സന്ത് സമാജ്' ഉത്സാഹപൂർവ്വം സ്വീകരിച്ചു. പൊതുപ്രതിബദ്ധതയോടെ''വോക്കൽ ഫോർ ലോക്കൽ' ആശയത്തിന്റെ പ്രചാരണത്തിനും അതുവഴി ആത്മ നിർഭർ ഭാരതത്തിനുമുള്ള പ്രവർത്തനങ്ങളിൽ പൂർണ്ണ പിന്തുണയും ആത്മീയ ആചാര്യന്മാർ അറിയിച്ചു
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1673413
വെര്ച്വല് ബ്രിക്സ് ഉച്ചകോടി 2020ലെ പ്രധാനമന്ത്രിയുടെ ആമുഖ പ്രഭാഷണത്തിന്റെ പൂര്ണ്ണ രൂപം
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1673482
സ്കോളര്ഷിപ്പ് പദ്ധതികളുടെ വിതരണത്തെ കുറിച്ചുള്ള കേന്ദ്ര സാമൂഹിക നീതി, ശാക്തീകരണ മന്ത്രാലയത്തിന്റെ വിശദീകരണം
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1673484
ധനകാര്യ കമ്മീഷന് റിപ്പോര്ട്ടിന്റെ പകര്പ്പ് പ്രധാനമന്ത്രിക്ക് സമര്പ്പിച്ചു
വിശദാംശങ്ങള്ക്ക്: https://pib.gov.in/PressReleasePage.aspx?PRID=1673259
ട്രൈബ്സ് ഇന്ത്യ ഉത്പന്നങ്ങളുടെ ശ്രേണി വിപുലമാക്കി ട്രൈഫെഡ്
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1673190
പ്രധാനമന്ത്രിയുടെ ഓഫീസ്
കേന്ദ്രമന്ത്രി അനുരാഗ് താക്കൂറിന്റെ ലേഖനം പ്രധാനമന്ത്രി പങ്കിട്ടു
ഇന്ത്യൻ യുവത അനിശ്ചിതമായൊരു ലോകത്തിന് പ്രതീക്ഷ നൽകുന്നു" എന്ന പേരിൽ കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ. അനുരാഗ് താക്കൂർ എഴുതിയ ലേഖനം പ്രധാനമന്ത്രി ശ്രീ നരേന്ദ്ര മോദി സമൂഹ മാധ്യമങ്ങളിൽ പങ്കുവച്ചു
പ്രധാനമന്ത്രിയുടെ ഓഫീസ് ട്വീറ്റ് ചെയ്തു ;
"ഇന്ത്യൻ യുവത അനിശ്ചിതമായൊരു ലോകത്തിന് പ്രതീക്ഷ നൽകുന്നു" എന്ന പേരിൽ കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ. അനുരാഗ് താക്കൂർ ഒരു ലേഖനം എഴുതിയിട്ടുണ്ട്.
ഇന്നത്തെ ടൈംസ് ഓഫ് ഇന്ത്യയിൽ..... വായിക്കൂ ..."
timesofindia.indiatimes.com/india/speaking…
സ്ഥിതിവിവര, പദ്ധതി നിര്വഹണ മന്ത്രാലയം
2020 ജൂൺ 29 സ്റ്റാറ്റിസ്റ്റിക്സ് ദിനം ആയി ആഘോഷിക്കുന്നു
ന്യൂഡൽഹി, ജൂൺ 28, 2020
ദൈനംദിന ജീവിതത്തിൽ സ്ഥിതിവിവരക്കണക്കുകളുടെ ഉപയോഗം ജനപ്രിയമാക്കുന്നതിനും നയങ്ങൾ രൂപപ്പെടുത്തുന്നതിന് സ്ഥിതിവിവരശാസ്ത്രം എങ്ങനെ പ്രയോജനപ്പെടുന്നുവെന്ന് പൊതുജനങ്ങളെ ബോധവാന്മാരാക്കുന്നതിനും സർക്കാർ സ്റ്റാറ്റിസ്റ്റിക്സ് ദിനം ആചരിക്കുകയാണ്. ദേശീയ സ്റ്റാറ്റിസ്റ്റിക്സ് സംവിധാനം സ്ഥാപിക്കുന്നതിനു നൽകിയ വിലമതിക്കാനാവാത്ത സംഭാവകളെ മാനിച്ച് പ്രൊഫ. പി. സി. മഹലനോബിസിന്റെ ജന്മവാർഷിക ദിനമായ ജൂൺ 29 ആണ് സ്റ്റാറ്റിസ്റ്റിക്സ് ദിനമായി ആഘോഷിക്കുന്നത്.
(2020 ലെ സ്റ്റാറ്റിസ്റ്റിക്സ് ദിനം ഇന്റർനെറ്റ് മുഖേന വിർച്വൽ ആയി ആഘോഷിക്കാനാണ് തീരുമാനിച്ചിട്ടുള്ളത്. കേന്ദ്ര സ്റ്റാറ്റിസ്റ്റിക്സ് -പദ്ധതി നടപ്പാക്കൽ-ആസൂത്രണ മന്ത്രാലയത്തിന്റെ സ്വതന്ത്ര ചുമതലയുള്ള സഹമന്ത്രി റാവു ഇന്ദർജിത് സിംഗ് അദ്ധ്യക്ഷത വഹിക്കും. മുതിർന്ന കേന്ദ്ര- സംസ്ഥാന സർക്കാർ ഉദ്യോഗസ്ഥരും മേഖലയുമായി ബന്ധമുള്ള മറ്റ് പ്രതിനിധികളും ചടങ്ങിൽ പങ്കെടുക്കും.
നാഷണൽ സ്റ്റാറ്റിസ്റ്റിക്കൽ കമ്മീഷൻ ചെയർമാൻ പ്രൊഫ. ബിമൽ റോയ്, യു.എൻ.-ൽ നിന്നുള്ള അന്താരാഷ്ട്ര വനിത പ്രതിനിധികൾ, മറ്റ് പ്രതിനിധികൾ തുടങ്ങിയവരും വീഡിയോ കോൺഫറൻസിംഗിലൂടെ നടക്കുന്ന പരിപാടിയിൽ പങ്കെടുക്കും.
കേന്ദ്ര സർക്കാർ, സംസ്ഥാന സർക്കാരുകൾ, സ്ഥാപനങ്ങൾ എന്നിവയുമായി ബന്ധപ്പെട്ട ഔദ്യോഗിക സ്ഥിതിവിവരക്കണക്കുകളുടെ ശേഖരണത്തിൽ മികച്ച നേട്ടം കൈവരിക്കുന്നവർക്ക് പ്രൊഫ. മഹലനോബിസിന്റെ പേരിൽ 2019 മുതൽ തന്നെ മന്ത്രാലയം ഒരു ദേശീയ അവാർഡ് ഏർപ്പെടുത്തിയിട്ടുണ്ട്. 2020 ലെ പ്രൊഫ. മഹലനോബിസ് ദേശീയ അവാർഡ് ജേതാവിനെ ചടങ്ങിൽ അനുമോദിക്കും.
സുസ്ഥിര വികസന ലക്ഷ്യങ്ങൾ മൂന്നും അഞ്ചുമാണ് 2020 ലെ സ്റ്റാറ്റിസ്റ്റിക്സ് ദിനത്തിന്റെ പ്രമേയം. ആരോഗ്യകരമായ ജീവിതം ഉറപ്പാക്കുക, എല്ലാ പ്രായത്തിലുമുള്ളവരുടെയും ക്ഷേമം ഉറപ്പാക്കുക എന്നതാണ് സുസ്ഥിര വികസന ലക്ഷ്യം-3 അഥവാ സസ്റ്റൈനബിൾ ഡെവലപ്മെന്റ് ഗോൾ-3 . ലിംഗസമത്വം കൈവരിക്കുകയും സ്ത്രീകളെയും പെൺകുട്ടികളെയും ശാക്തീകരിക്കുകയും ചെയ്യുക എന്നതാണ് സുസ്ഥിര വികസന ലക്ഷ്യം-5 അഥവാ എസ്.ഡി.ജി-5.
സുസ്ഥിര വികസന ലക്ഷ്യങ്ങൾ നേടുന്നതിൽ കൈവരിച്ച പുരോഗതി സംബന്ധിച്ച ദേശീയ സൂചകത്തിന്റെ ചട്ടക്കൂട് എന്ന് വിശേഷിപ്പിക്കാവുന്ന എൻ.ഐ.എഫ്.  - പ്രോഗ്രസ് റിപ്പോർട്ടിന്റെ 2020 ലെ പരിഷ്കരിച്ച പതിപ്പ്  പരിപാടിയിൽ പുറത്തിറക്കും.
ഇന്ത്യൻ സ്റ്റാറ്റിസ്റ്റിക്കൽ സർവീസസ് കേഡർ മാനേജ്മെന്റ് പോർട്ടലും 2020 ജൂൺ 29 ന് പ്രവർത്തനമാരംഭിക്കും
പ്രധാനമന്ത്രിയുടെ ഓഫീസ്
വാഷിംഗ്ടൺ ഡിസിയിൽ പ്രധാനമന്ത്രിക്ക് ഊഷ്മള വരവേൽപ്പ്
അമേരിക്കൻ പ്രസിഡന്റ് ജോ ബൈഡന്റെ ക്ഷണപ്രകാരം അമേരിക്കൻ ഐക്യനാടുകളിലെ സന്ദർശനത്തിനായി പ്രധാനമന്ത്രി ശ്രീ നരേന്ദ്ര മോദി വാഷിംഗ്ടൺ ഡിസിയിൽ  എത്തി.
പ്രധാനമന്ത്രിയെ യു.എസ്.എ ഗവൺമെന്റിന് വേണ്ടി മാനേജ്മെന്റ് ആൻഡ് റിസോഴ്സസ് സ്റ്റേറ്റ് ഡെപ്യൂട്ടി സെക്രട്ടറി ബ്രയാൻ മക്കിയോൺ ആൻഡ്രൂസ് എയർബേസിൽ സ്വീകരിച്ചു. ഇന്ത്യൻ പ്രവാസ സമൂഹത്തിൽ നിന്നുള്ള ഉത്സാഹികളായ അംഗങ്ങളും വിമാനത്താവളത്തിൽ സന്നിഹിതരായിരുന്നു. അവർ പ്രധാനമന്ത്രിയെ സഹര്ഷം സ്വാഗതം ചെയ്തു.
(
പ്രത്യേക സേവനങ്ങളും ഫീച്ചറുകളും
വിദേശകാര്യ സഹമന്ത്രി വി. മുരളീധരന് ബ്രൂണൈ ദാറുസ്സലാമും മലേഷ്യയും സന്ദര്ശിക്കും
ന്യൂഡല്ഹി; 2023 മേയ് 29
വിദേശകാര്യ, പാര്ലമെന്ററികാര്യ സഹമന്ത്രി ശ്രീ വി. മുരളീധരന്, മേയ് 30, 31 തീയതികളില് നെഗാര ബ്രൂണെ ദാറുസ്സലാമും 2023 ജൂണ് 1, 2 തീയതികളില് മലേഷ്യയിലും ഔദ്യോഗിക സന്ദര്ശനം നടത്തും. 2019 ഒക്ടോബറിന് ശേഷം ഇന്ത്യയില് നിന്ന് ബ്രൂണൈയിലേക്കുള്ള ആദ്യ മന്ത്രിതല സന്ദര്ശനം കൂടിയാണ് ഇത്. 2022ല് മലേഷ്യയില് പുതിയ ഗവണ്മെന്റ് അധികാരത്തില് വന്നശേഷമുള്ള ആദ്യത്തെ മന്ത്രിതല സന്ദര്ശനവുമാണ്.
ബ്രൂണൈ സന്ദര്ശന വേളയില് അവിടെയുള്ള 14,000 ലധികം വരുന്ന ഇന്ത്യന് പ്രവാസി സമൂഹവുമായി കേന്ദ്ര സഹമന്ത്രി ഇടപഴകും. ആസാദി കാ അമൃത് മഹോത്സവ് ആഘോഷങ്ങളുടെ ഭാഗമായി ബ്രൂണെയിലെ ഇന്ത്യന് അസോസിയേഷനുകള് സംഘടിപ്പിക്കുന്ന സാംസ്കാരിക പരിപാടികള്ക്കും അദ്ദേഹം സാക്ഷ്യം വഹിക്കും.
മലേഷ്യയില് അവിടുത്തെ വിദേശകാര്യ ഉപമന്ത്രി ദാതുക് മുഹമ്മദ് ബിന് അലമിനുമായി കേന്ദ്ര സഹമന്ത്രി ഉഭയകക്ഷി കൂടിക്കാഴ്ച നടത്തും. മല്യേഷന് മാനവവിഭവദേശി വകുപ്പ് മന്ത്രി ശ്രീ, വി. ശിവകുമാറുമായും അദ്ദേഹം കൂടിക്കാഴ്ച നടത്തും.
മലേഷ്യയിലെആദ്യത്തെ ഇന്ത്യന് വംശജ  ദിനത്തിന്റെ  ഉദ്ഘാടന ചടങ്ങില് കേന്ദ്ര സഹമന്ത്രി പങ്കെടുക്കുകയും ജൂണ് 2 മുതല് 4 വരെ നടക്കുന്ന പി.ഐ.ഒ അന്താരാഷ്ട്ര ഉത്സവത്തിന് സമാരംഭം കുറിയ്ക്കുകയും ചെയ്യും. 'പ്രവാസിയ ഭാരതീയ ഉത്സവത്തില്' അദ്ദേഹം ഇന്ത്യന് സമൂഹത്തേയും ഇന്ത്യന് പ്രവാസികളേയും അഭിസംബോധന ചെയ്യും. 2.7 ദശലക്ഷം പി.എല്.ഐകളോടെ ലോകത്തെ ഏറ്റവും വലിയ രണ്ടാമത്തെ ഇന്ത്യന് വംശജരുള്ള നാടാണ് മലേഷ്യ.
കോലാലമ്പൂരിലെ ഇന്ത്യന് ഹൈക്കമ്മീഷന് സെന്റര് ഫോര് ആസിയാന് റീജിയണലിസം യൂണിവേഴ്സിറ്റി മലയ , ഏഷ്യ യൂറോപ്പ് ഇന്സ്റ്റിറ്റ്യൂട്ട്  എന്നിവരുമായി സഹകരിച്ച് സംഘടിപ്പിക്കുന്ന ''ഇന്ത്യ-ആസിയാന് ഡൈനാമിക്സ് ഇന് ദ എമര്ജിംഗ് ഇന്ഡോ-പസഫിക് ഓര്ഡര് : പാത്വേയ്സ് ടു കോ-ഓപ്പറേഷന് ബിയോണ്ട് ദ തേര്ഡ് ഡെക്കേഡ്'' എന്ന അന്താരാഷ്ട്ര സമ്മേളനത്തിൽ കേന്ദ്ര സഹമന്ത്രി മുഖ്യപ്രഭാഷണം നടത്തും. ഇന്ത്യന് സമൂഹത്തിന്റെയും വ്യപാര അസോസിയേഷനുകളുടെയും നേതാക്കളുമായി അദ്ദേഹം ആശയവിനിമയം നടത്തുകയും ചെയ്യും.
-ND-
മന്ത്രിസഭ
ജമ്മു കാശ്മീരില് കേന്ദ്ര നിയമങ്ങള് അംഗീകരിക്കുന്നതിനുള്ളഉത്തരവ് പുറപ്പെടുവിക്കുന്നതിന് മന്ത്രിസഭയുടെ അംഗീകാരം
കേന്ദ്ര ഗവണ്മെന്റിന്റെ ജമ്മു കാശ്മീര് പുനഃസംഘടനാ നിയമം 2019 ലെ 96-ാം വകുപ്പിന് കീഴില് കേന്ദ്രഭരണപ്രദേശമായ ജമ്മു കാശ്മീരില് കേന്ദ്ര നിയമങ്ങള്ക്ക് അനുരൂപമായി മുന്നോട്ടുപോകുന്നതിനുള്ള ഉത്തരവ് പുറപ്പെടുവിക്കുന്നതിന് പ്രധാനമന്ത്രി ശ്രീ. നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
ജമ്മു കാശ്മീര് പുനഃസംഘടനാ നിയമം 2019 നിലവില് വന്നതോടെ പഴയ ജമ്മു കാശ്മീര് സംസ്ഥാനം ജമ്മു കാശ്മീരും ലഡാക്കുമെന്ന കേന്ദ്ര ഭരണപ്രദേശങ്ങളായി 2019 ഒക്ടോബര് 31 മുതല് പ്രാബല്യത്തോടെ പുനഃസംഘടിപ്പിക്കപ്പെ്ട്ടു
.
രാഷ്ട്രത്തിന് മുഴുവന് ബാധകമായിരുന്ന കേന്ദ്ര നിയമങ്ങള് പഴയ ജമ്മു കാശ്മീര് സംസ്ഥാനത്തിന് 2019 ഒക്ടോബര് 31 വരെ ബാധകമായിരുന്നില്ല. എന്നാല് ഇപ്പോള് കേന്ദ്രഭരണപ്രദേശമായ ജമ്മു കാശ്മീരിന് ഇവ 2019 ഒക്ടോബര് 31 മുതല് ബാധകമാകും. അതിനുപരിയായി കണ്കറന്റ് പട്ടികയ്ക്ക് കീഴില് നിര്മ്മിക്കുന്ന കേന്ദ്രനിയമങ്ങള് ഭരണപരമായ കാര്യക്ഷമത ഉറപ്പാക്കുന്നതിനും കേന്ദ്ര ഭരണപ്രദേശമായ ഇന്ത്യന് ഭരണഘടനയ്ക്കനുസൃതമായി നടപ്പാക്കുമ്പോള് ജമ്മുകാശ്മീരിലുണ്ടാകുന്ന ആശങ്കകള് ഇല്ലാതാക്കുന്നതിനായി ജമ്മു കാശ്മീരിലേക്ക് ഇവ മൃദുവായി പരിവര്ത്തനം ചെയ്യുന്നതിനും അവശ്യം വേണ്ട മാറ്റങ്ങളോടെയും ഭേദഗതിയോടെയും കേന്ദ്ര നിയമങ്ങള് സ്വീകരിക്കേണ്ടതുണ്ട്.
ജമ്മു കാശ്മീര് പുനഃസംഘടനാ നിയമം 2019 ലെ 96-ാം വകുപ്പ് പ്രകാരം നിയമങ്ങള് സ്വീകരിക്കുന്നതിനും മാറ്റങ്ങള് വരുത്തുന്നതിനുമുള്ള അധികാരം കേന്ദ്ര ഗവണ്മെന്റിനാണ്. നിയമനദിവസങ്ങള്ക്ക് മുമ്പ് നിര്മ്മിച്ച ഏതൊരു നിയമവും കേന്ദ്രഭരണ പ്രദേശത്തിന്റെ പിന്ഗാമിയുമായി ബന്ധപ്പെട്ട നിയമനം മുതല് കാലഹരണപ്പെടുന്നതിനിടിയിലുള്ള ഒരു വര്ഷത്തിനിടയില് ഏതൊരു നിയമവും പ്രാബല്യത്തില് വരുന്നത് വേഗതയിലാക്കുന്നതിന് പിന്വലിക്കുകയോ അല്ലെങ്കില് ഭേദഗതി നടത്തുകയോ ചെയ്യുന്ന തരത്തിലാകാം.
ജമ്മു കാശ്മീര് പുനഃസംഘടനാ നിയമം 2019 ലെ 96-ാം വകുപ്പ് നല്കിയ അധികാരങ്ങളുടെ അടിസ്ഥാനത്തില് ഇന്നത്തെ മന്ത്രിസഭായോഗം കേന്ദ്ര ഭരണപ്രദേശമായ ജമ്മുകാശ്മീരിന് ബാധകമായ അത്തരം 37 നിയമങ്ങള് സ്വീകരിക്കുന്നതിനോ മാറ്റം വരുത്തുന്നതിനോ ഒരു ഉത്തരവ് ഇറക്കുന്നതിനുള്ള നിര്ദ്ദേശത്തിന് അംഗീകാരം നല്കി. മുകളില് പറഞ്ഞിട്ടുള്ള കേന്ദ്ര നിയമങ്ങള് വേണ്ട പരിഷ്ക്കാരങ്ങളോടെ സ്വീകരിക്കുന്നത് കേന്ദ്ര ഭരണപ്രദേശമായ ജമ്മുകാശ്മീരില് ഭരണകാര്യക്ഷമത ഉറപ്പാക്കുകയും ഇന്ത്യന് ഭരണഘടനയ്ക്കനുസൃതമായി ഈ നിയമങ്ങള് നടപ്പാക്കുമ്പോള് ഉണ്ടാകുന്ന ആശങ്കകള് ഇല്ലാതാക്കുകയും ചെയ്യും.
(GK MRD
ആരോഗ്യ, കുടുംബക്ഷേമ മന്ത്രാലയം
ഇതുവരെ 188.88 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഏപ്രിൽ 11, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 188.88 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ആരോഗ്യ, കുടുംബക്ഷേമ മന്ത്രാലയം
ചികിത്സയിൽ കഴിയുന്ന കോവിഡ് രോഗികളുടെ എണ്ണത്തിൽ തുടർച്ചയായ കുറവ് രേഖപ്പെടുത്തി ഇന്ത്യ
ചികിത്സയിൽ കഴിയുന്ന കോവിഡ് രോഗികളുടെ എണ്ണം രാജ്യത്ത് വീണ്ടും കുറയുന്നു. ഇത് തുടർച്ചയായ രണ്ടാം ദിവസമാണ് ആക്ടീവ് കേസുകളുടെ എണ്ണം എട്ട് ലക്ഷത്തിൽ താഴെ രേഖപ്പെടുത്തുന്നത്. നിലവിൽ 7,83,311 രോഗികളാണ് രാജ്യത്തുള്ളത്. ആകെ രോഗബാധിതരുടെ 10.45 ശതമാനമാണ് ഇത്.
രാജ്യത്തെ 22 സംസ്ഥാന/കേന്ദ്രഭരണ പ്രദേശങ്ങളിൽ ചികിത്സയിൽ കഴിയുന്നവരുടെ എണ്ണം ഇരുപതിനായിരത്തിൽ താഴെയാണ്. 13 സംസ്ഥാന/കേന്ദ്രഭരണ പ്രദേശങ്ങളിൽ ആക്റ്റീവ് കേസുകളുടെ എണ്ണം ഇരുപതിനായിരത്തിനും അമ്പതിനായിരത്തിനും ഇടയിലാണ്. മൂന്ന് സംസ്ഥാന/കേന്ദ്രഭരണ പ്രദേശങ്ങളിൽ മാത്രമാണ് ആക്റ്റീവ് കേസുകൾ അമ്പതിനായിരത്തിൽ കൂടുതലുള്ളത്.
ഇതുവരെ രോഗമുക്തി നേടിയവരുടെ എണ്ണം 65,97,209 ആണ്. ആകെ രോഗ ബാധിതരും നിലവിൽ ചികിത്സയിൽ കഴിയുന്നവരുടെ എണ്ണവും തമ്മിലുള്ള അന്തരം 58 ലക്ഷം കവിഞ്ഞു .
88.03 ശതമാനമാണ് നിലവിലെ രോഗമുക്തി നിരക്ക്
കഴിഞ്ഞ 24 മണിക്കൂറിനിടെ 72,614 പേരാണ് രോഗമുക്തി നേടിയത്. 61,871 പേരിൽ പുതുതായി രോഗം സ്ഥിരീകരിച്ചു.
പുതുതായി രോഗമുക്തി നേടിയവരിൽ 79 ശതമാനവും 10 സംസ്ഥാന/കേന്ദ്രഭരണ പ്രദേശങ്ങളിൽ ആണ്. മഹാരാഷ്ട്രയിലാണ് ഏറ്റവും കൂടുതൽ രോഗമുക്തി ഉണ്ടായത്. 14,000 ലേറെ പേരാണ് ഇന്നലെ സുഖം പ്രാപിച്ചത്.
കഴിഞ്ഞ 24 മണിക്കൂറിൽ പുതുതായി 61,871 പേരിൽ കോവിഡ് സ്ഥിരീകരിച്ചു. ഇതിൽ 79 ശതമാനവും 10 സംസ്ഥാന/കേന്ദ്രഭരണ പ്രദേശങ്ങളിൽ ആണ്. ഏറ്റവും കൂടുതൽ പുതിയ കേസുകൾ റിപ്പോർട്ട് ചെയ്തത് മഹാരാഷ്ട്രയിലാണ്. പതിനായിരത്തിലേറെ പുതിയ കേസുകളാണ് ഇവിടെ സ്ഥിരീകരിച്ചത്. 9000 ലേറെ കേസുകളുമായി കേരളം രണ്ടാം സ്ഥാനത്താണ്.
കഴിഞ്ഞ 24 മണിക്കൂറിനിടെ 1,033 പേരാണ് കോവിഡ് മൂലം മരണമടഞ്ഞത്. ഇതിൽ 86 ശതമാനത്തോളം 10 സംസ്ഥാന/കേന്ദ്രഭരണ പ്രദേശങ്ങളിൽ ആണ്. 44 ശതമാനത്തിലേറെ പേർ മരണമടഞ്ഞത് മഹാരാഷ്ട്രയിലാണ്
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജനുവരി 27 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 163.84 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 22,02,472 പേർ; ചികിത്സയിലുള്ളത് ആകെ രോഗബാധിതരുടെ 5.46%
കഴിഞ്ഞ 24 മണിക്കൂറിനിടെ 3,06,357 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,76,77,328 ആയി; രോഗമുക്തി നിരക്ക് 93.33%
കഴിഞ്ഞ 24 മണിക്കൂറിൽ 2,86,384 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 19.59%; പ്രതിവാര രോഗസ്ഥിരീകരണ നിരക്ക് 17.75%
ആകെ നടത്തിയത് 72.21കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 14,62,261 പരിശോധനകൾ
(Visitor Counter : 128
ഉപരാഷ്ട്രപതിയുടെ കാര്യാലയം
രാം നവമിയുടെ തലേദിവസം ഉപരാഷ്ട്രപതി ജനങ്ങൾക്ക് ആശംസകൾ നേർന്നു.
(ന്യൂഡൽഹി, ഏപ്രിൽ 20,2021
രാംനവമി ദിനത്തിൽ ഉപരാഷ്ട്രപതി ശ്രീ എം.വെങ്കയ്യ നായിഡു രാജ്യത്തെ ജനങ്ങൾക്ക് ആശംസകൾ നേർന്നു. സദ്ഗുണം, നീതി, ധൈര്യം, അനുകമ്പ എന്നിവയുടെ ആൾ രൂപമാണ് ശ്രീരാമൻ എന്ന് ഉപരാഷ്ട്രപതി പറഞ്ഞു.
രാമനവമി ആഘോഷങ്ങൾ, ശ്രീരാമന്റെ ആദർശാത്മക ജീവിതത്തെ ഓർമ്മപ്പെടുത്തുകയും അദ്ദേഹം കാണിച്ചു തന്ന നീതിയുടെ പാതയിലേക്ക് നമ്മെ നയിക്കുകയും ചെയ്യുന്നു. അതിനോടൊപ്പം നമ്മുടെ കുടുംബം, സമൂഹം, രാഷ്ട്രം എന്നിവയോടുള്ള നമ്മുടെ കടമകളും ഉത്തരവാദിത്തങ്ങളും ഓരോരുത്തരെയും ഈ ആഘോഷം ഓർമ്മപ്പെടുത്തേണ്ടതുണ്ട്
കോവിഡ് ആരോഗ്യ, ശുചിത്വ പ്രോട്ടോക്കോളുകൾ പാലിച്ചുകൊണ്ടു എല്ലാവരും അവരവരുടെ വീടുകളിൽ തന്നെ ആഘോഷങ്ങളിൽ പങ്കെടുക്കാൻ അദ്ദേഹം സഹ പൗരന്മാരോട് അഭ്യർത്ഥിച്ചു.
IE
വിനോദസഞ്ചാര മന്ത്രാലയം
കേരളത്തിലെ ഉള്നാടന് ജലഗതാഗത വികസനത്തിനായി കേന്ദ്ര ടൂറിസം മന്ത്രാലയം 80.37 കോടി രൂപയുടെ പദ്ധതികള്ക്ക് അനുമതി നല്കി
കേരളത്തിലെ ഉള്നാടന് ജലഗതാഗത വികസനത്തിന്റെ ഭാഗമായി സ്വദേശിദര്ശന് സ്കീമിന്റെ കീഴില് മലനാട് മലബാര് ക്രൂസ്ടൂറിസം പദ്ധതിക്ക് കേന്ദ്രടൂറിസം മന്ത്രാലയം 80.37 കോടിരൂപ അനുവദിച്ചു. കേന്ദ്ര ടൂറിസം സഹമന്ത്രി അല്ഫോണ്സ് കണ്ണന്താനം അറിയിച്ചതാണ് ഈ കാര്യം.
പുരാതനകാലം മുതല്ക്കേ ജലമാര്ഗ ഗതാഗതത്തിന് കേരളത്തില് വളരെ പ്രാധാന്യം നല്കിയിരുന്നു. കേരളത്തിലെ ജലഗതാഗത്തിന്റെ മൊത്തം വ്യാപ്തി 1900 കിലോമീറ്ററാണ്. 44 നദികളും 7കായല്പ്രദേശങ്ങളുമുള്ള കേരളത്തില് ജലഗതാഗതവും അതുമായി ബന്ധപ്പെട്ടുള്ള വിനോദസഞ്ചാര സാധ്യതകളും വേണ്ടരീതിയില് പ്രയോജനപ്പെടുത്തിയിട്ടില്ല. ജലസംബന്ധമായ വിനോദസഞ്ചാരത്തിനു ലോകത്ത് പ്രാധാന്യമേറുന്ന സമയത്താണ് കേരളത്തില് ഇങ്ങനെയൊരു അവസ്ഥയുണ്ടാകുന്നത്.
കണ്ണൂര് ജില്ലയിലെ വളപട്ടണം- കുപ്പം നദികളില് ജലയാത്ര പ്രമേയമാക്കിക്കൊണ്ടുള്ള വികസനമാണ മേല് പറഞ്ഞ പദ്ധതിയുടെ ലക്ഷ്യം. ഈപദ്ധതി വഴി മൂന്നു ജലയാത്രകളാണ് സാക്ഷാത്കരിക്കുന്നത്
1. മലബാറി പാചകക്രമം പ്രമേയമാക്കിയുള്ള ജലയാത്ര  - വളപട്ടണം നദിയില് വളപട്ടണം മുതല് മുനമ്പ് കടവുവരെയുള്ള 40 കി.മി. ദൈര്ഘ്യമുള്ള ജലയാത്ര
2. തെയ്യം പ്രമേയമാക്കിയുള്ള ജലയാത്ര - വളപട്ടണം നദിയില് വളപട്ടണം മുതല് പഴയങ്ങാടി വരെയുള്ള 16 കി.മി. ദൈര്ഘ്യമുള്ള ജലയാത്ര
3. കണ്ടല്കാട് ജലയാത്ര - കുപ്പംനദിയില് പഴയങ്ങാടി മുതല് കുപ്പം വരെയുള്ള 16 കി.മി. ദൈര്ഘ്യമുള്ള ജലയാത്ര
ഈ പദ്ധതിയുടെ കീഴില് പാസഞ്ചര് ടെര്മിനലുകള്, ബോട്ട് ടെര്മിനലുകള്, ബോട്ട്ജെട്ടികള്, വള്ളം കളികാണാനുള്ള ഗാലറികള്, റെസ്റ്റാറന്റ്റുകള്, ഓപ്പണ് എയര് തീയേറ്ററുകള്, കളിയങ്കണങ്ങള്, ബയോ ടോയ്ലെറ്റുകള്, കുടിവെള്ളസൗകര്യങ്ങള്, നാടന് വിഭവങ്ങള് വില്ക്കുന്ന ഒഴുകുന്ന മാര്ക്കറ്റുകള്, കരകൗശല സ്റ്റാളുകള്, സൈക്കിള് ട്രാക്കുകള്, സോളാര് വിളക്കുകള്, സിസിടിവി തുടങ്ങിയ അടിസ്ഥാനസൗകര്യങ്ങള് വികസിപ്പിക്കാനും മന്ത്രാലയം അനുമതിനല്കിയിട്ടുണ്ട്. പിപിപി മോഡലിലാകും പദ്ധതി നടപ്പിലാക്കുക.
(Visitor Counter : 116
കോര്പ്പറേറ്റ്കാര്യ മന്ത്രാലയം
കഴിഞ്ഞ മൂന്നുവർഷത്തിനിടെ 3,82,581 കടലാസ് കമ്പനികൾ കേന്ദ്ര സർക്കാർ കണ്ടുകെട്ടി
കടലാസ് കമ്പനികളെ തിരിച്ചറിയാനും അവയുടെ പ്രവർത്തനം നിർത്തലാക്കാനും ആയി കേന്ദ്രസർക്കാർ പ്രത്യേക പദ്ധതിക്ക് രൂപം നൽകിയിരുന്നു. രണ്ടോ അതിലധികമോ വർഷം തുടർച്ചയായി ധന പ്രസ്താവനകൾ സമർപ്പിക്കാത്ത കമ്പനികളെ തിരിച്ചറിഞ്ഞാണ് നടപടികൾക്ക് തുടക്കം കുറിച്ചത്. 2013ലെ കമ്പനി നിയമം 248 ആം വ്യവസ്ഥ, കമ്പനികളുടെ പട്ടികയിൽ നിന്നും അവയുടെ പേര് നീക്കം ചെയ്യാൻ അധികാരം നൽകുന്ന 2016ലെ കമ്പനീസ് ചട്ടങ്ങൾ എന്നിവ അടിസ്ഥാനമാക്കിയാണ് കേന്ദ്ര സർക്കാർ നടപടി സ്വീകരിച്ചത്. ഇതിന്റെ ഭാഗമായി കഴിഞ്ഞ മൂന്നുവർഷത്തിനിടെ 3,82,581 കമ്പനികളുടെ പ്രവർത്തനം നിർത്തലാക്കിയത് ആയി കേന്ദ്ര ധന-കോർപ്പറേറ്റ് കാര്യ സഹമന്ത്രി ശ്രീ അനുരാഗ് സിംഗ് ഠാക്കൂർ രാജ്യസഭയിൽ എഴുതി നൽകിയ മറുപടിയിൽ വ്യക്തമാക്കി.
കൃത്യമായ ആസ്തികളോ, വ്യാപാരമോ നടത്താത്ത കമ്പനികളെയാണ് പൊതുവേ കടലാസ് കമ്പനികൾ എന്ന് വിശേഷിപ്പിക്കുന്നത്. നികുതിവെട്ടിപ്പ്, കള്ളപ്പണം വെളുപ്പിക്കൽ, ബിനാമി ഇടപാടുകൾ തുടങ്ങിയവയ്ക്കായി ഇവ ഉപയോഗപ്പെടുത്താറുണ്ട്.
സാമൂഹ്യനീതി, ശാക്തീകരണ മന്ത്രാലയം
സാമ്പത്തികമായി പിന്നാക്കം നിൽക്കുന്ന വിഭാഗങ്ങൾക്ക് വരുമാന പരിധി നിശ്ചയിച്ചു
ന്യൂ ഡൽഹി: ഡിസംബർ 14, 2021
പട്ടികജാതി/പട്ടികവർഗക്കാർ, സാമൂഹികമായും വിദ്യാഭ്യാസപരമായും പിന്നാക്കം നിൽക്കുന്ന വിഭാഗങ്ങൾ എന്നിവർക്കുള്ള സംവരണ പദ്ധതികളിൽ ഉൾപ്പെടാത്തവരും, കുടുംബത്തിന്റെ മൊത്ത വാർഷിക വരുമാനം 8 ലക്ഷം രൂപയിൽ താഴെയുള്ളതുമായ വ്യക്തികൾക്ക് സംവരണത്തിന്റെ ആനുകൂല്യം ലഭിക്കുന്നതിനായി സാമ്പത്തികമായി പിന്നാക്കം നിൽക്കുന്ന വിഭാഗങ്ങളായി  രേഖപ്പെടുത്തുന്നു.
ക്രീമിലെയറിനു കീഴിലെ ഒബിസി ഉദ്യോഗാർത്ഥികളെ നിർണയിക്കുന്നതിനും ഇഡബ്ല്യുഎസ് ഉദ്യോഗാർത്ഥികളെ നിർണയിക്കുന്നതിനുമുള്ള നിർദ്ദിഷ്ട വ്യവസ്ഥകൾ തികച്ചും വ്യത്യസ്തമാണെങ്കിലും, രണ്ട് സാഹചര്യങ്ങളിലും വരുമാന പരിധി പ്രതിവർഷം 8 ലക്ഷം രൂപ ആയി നിശ്ചയിച്ചിട്ടുണ്ട്.
സാമൂഹ്യനീതി, ശാക്തീകരണ മന്ത്രി ഡോ. വീരേന്ദ്ര കുമാർ ഇന്ന് ലോക് സഭയിൽ രേഖാമൂലം അറിയിച്ചതാണ് ഇക്കാര്യം.
RRTN/SKY
(Visitor Counter : 112
വാര്ത്താവിതരണ പ്രക്ഷേപണ മന്ത്രാലയം
ദേശീയചലച്ചിത്ര പുരസ്ക്കാരങ്ങള് പ്രഖ്യാപിച്ചു; കീര്ത്തി മികച്ച നടി
ജോജുവിനും, സാവിത്രിക്കും പ്രത്യേക പരാമര്ശം, എം.ജെ. രാധാകൃഷ്ണന് മികച്ച ഛായാഗ്രാഹകന്
66-ാമത് ദേശീയചലച്ചിത്ര പുരസ്ക്കാരങ്ങള് പ്രഖ്യാപിച്ചു. മികച്ച നടിക്കുള്ള പുരസ്ക്കാരംകീര്ത്തിസുരേഷിന് ലഭിച്ചു. മുന്കാല നടിസാവിത്രിയുടെജീവിതകഥയെആസ്പദമാക്കിതെലുങ്കില്ഒരുക്കിയമഹാനടി എന്ന ചിത്രത്തിലൂടെയാണ്ദേശീയ പുരസ്ക്കാരംകീര്ത്തിയെതേടിഅംഗീകാരംഎത്തിയത്. മികച്ച നടനുള്ള പുരസ്ക്കാരംവിക്കികൗശലും, ആയുഷ്മാന് ഖുരാനയും പങ്കിട്ടു. അന്ധാധുന് എന്ന ഹിന്ദിചിത്രത്തിലെ പ്രകടനമാണ് ആയുഷ്മാന് ഖുരാനെയെ പുരസ്ക്കാരത്തിന് അര്ഹനാക്കിയത്. ഉറിയിലെഅഭിനയമാണ്വിക്കികൗശലിനെ മികച്ച നടനാക്കിയത്.
ഓള് എന്ന ചിത്രത്തിലൂടെ മികച്ച ഛായാഗ്രാഹകനുള്ള പുരസ്ക്കാരംയശ്ശശരീരനായഎം.ജെ. രാധാകൃഷ്ണനെ തേടിയെത്തി. ജോസഫ് എന്ന ചിത്രത്തിലെഅഭിനയത്തിന് ജോജുജോര്ജും, സുഡാനി ഫ്രം നൈജീരിയയിലെഅഭിനയത്തിന് സാവിത്രി ശ്രീധരനും ജൂറിയുടെ പ്രത്യേക പരാമര്ശത്തിന് അര്ഹനായി. സക്കരിയസംവിധാനം ചെയ്തസുഡാനി ഫ്രം നൈജീരിയയാണ്മികച്ച മലയാളചിത്രം.
ദേശീയ പുരസ്ക്കാരങ്ങള്
മികച്ച ചിത്രം ഹെല്ലാരോ 
മികച്ച നടന് ആയുഷ്മാന് ഖുറാന 
വിക്കികൗശല് 
മികച്ച നടി കീര്ത്തിസുരേഷ് 
സഹനടന് സ്വാനന്ദ് കിര്ക്കിരെ 
സഹനടി സുരേഖസിക്രി 
ഛായാഗ്രഹണം എം.ജെ. രാധാകൃഷ്ണന് 
സംഗീതസംവിധാനം സഞ്ജയ്ലീല ബന്സാലി 
മികച്ച ആക്ഷന്,
സ്പെഷ്യല്ഇഫക്ട്സ് ജെകെഎഫ്
മികച്ച പ്രൊഡക്ഷന്
ഡിസൈന് കമ്മാരസംഭവം
ജനപ്രിയചിത്രം ബധായിഹോ
ഗായകന് അര്ജീത്സിംഗ് 
ഗായിക ബിന്ദുമാലിനി 
മികച്ച ബാലതാരത്തിനുള്ള
പുരസ്ക്കാരം നാല്
പേര് പങ്കിട്ടു പി.വി. രോഹിത്, സമീപ് സിംഗ്,
തല്ഹാഅര്ഷാദ്രേഷി,
ശ്രീനിവാസ് പൊക്കാലെ
മികച്ച എഡിറ്റര് നാഗേന്ദ്ര കെ. ഉജനി 
മികച്ചസംവിധായകന് ആദിത്യധര് (ഉറി ദി സര്ജിക്കല്
സ്ട്രൈക്ക്)
മികച്ച സാമൂഹികവിഷയത്തെ ആധാരമാക്കിയുള്ളചിത്രം പാഡ്മാന്
അവാര്ഡ്ജൂറി അദ്ധ്യക്ഷന് രാഹുല് റെവൈല് ആണ് ന്യൂഡല്ഹിയില്വാര്ത്താ സമ്മേളത്തില് ചലച്ചിത്ര പുരസ്ക്കാരങ്ങള് പ്രഖ്യാപിച്ചത്.
(ND/MRD